Nebell a Zulenn zo ar  « Sléibhte Chill Mhantáin» , ur lec'h bourrus, tres broioù Kornog Iwerzhon àrnoñ get menezier, loc'hioù, koedoù ha tra... Nag a natur ! Un dudi eo pa vezer dalc'hmat tro dro Dulenn lec'h mard eo stank ar c'herioù. Mar nend oc'h ket kat da gas ar c'harr e hellet monet get kirri boutin ag a ya kuit a Zulenn pe vBré bemdez, ha int da vonet betak   Gleann  Dá Loch, da lâret eo «glenn an div loc'h» e brezhoneg, koust a ra 20 euro ar monedone avat. Kaer eo ar c'horn, ur «lok» eo evel ma veze graet anezhe en henvrezhoneg, da lâret eo ur peniti lec'h ma chome ar venec'h da brederiñ gete tud vunut e labourat an douar ha digoediñ ivez. E kornioù gouez erwalc'h e vezent alies.